open-index/open-wikipedia-markdown huggingface dataset:
Heart On (альбом)

***'Heart On*** (ағл. Жүрек ұшқан) — америкалық топ Eagles of Death Metal-дың үшінші студиялық альбомы. Күй табағының релизі  28 қазан 2008 жылы шықты.

## Альбом жайлы
2008 жылы қыркүйекте Джесси Хьюз «Heart On» күй табағының бірнеше бөлімдері жайлы және алдағы концерттік айналым жайлы хабарлады. Көп ұзамай осы күйтабақ мастерингімен Берни Грундман және Брайан Гарднер айналысқаны жұртқа мәлім болды. 2008 жылдың 12 қыркүйегінде Pitchfork Media сайтында альбом мұқабасы жария болды. Кии Аренс альбомның дизайнымен айналысты.

## Композициялар тізімі

## Жазба қатысушылары
Джесси Хьюз, Джош Хомме, Девид Кэтчинг, Брайан О’Коннор, Трой Ван Левен, Ален Йоханнес, Тони Бевилакуа,  Кэрол Хеттчет, Кира Дакоста, Броди Даль, Ким Мартинелли, Кэт фон Ди және Эрин Смит.

## Дереккөздер
Қарасу (Іле алабындағы өзен)

**Қарасу** – Іле алабындағы өзен.

## Географиялық орны
Алматы облысының Талғар ауданы жерімен ағады. Ұзындығы 60 км.

## Бастауы
Бастауын Талдыбұлақ ауылының тұсындағы бұлақтардан алып, Жетіген ауылына 2 км-дей жетпей тартылып қалады. Суы мол жылдары Кіші Алматы өзеніне құяды.

## Гидрологиясы
Мұздық, қар суымен толығады. Арнасы тік жарлы (1-2 м). Жылдық орташа ағымы 0,65 м³/с. Суы бау-бақша суғаруға пайдалыналды.

## Дереккөздер

Санат:Талғар ауданы өзендері
Санат:Іле су алабы
Қарасу (Ойыл алабындағы өзен)

**Қарасу** – Ойыл алабындағы өзен.

## Географиялық орны
Атырау облысының Қызылқоға ауданы жерімен ағады. Ұзындығы 60 км.

## Бастауы
Ақшатау тауы тұсында Ойыл өзенінен тармақ болып шығып, Аққала ауылы тұсында қайта құяды.

## Гидрологиясы
Арнасы ирелең, ені 5-20 м. Ағыны көктемде Ойылдың су деңгейі көтерілгенде ғана болады, жазда қарасуларға бөлініп қалады. Суы шабындықты көлдетіп суғаруға пайдаланылады.

## Дереккөздер

Санат:Қызылқоға ауданы өзендері
Санат:Ойыл су алабы
Қарасу (Қарасор көлі алабындағы өзен)

**Қарасу** – Қарасор көлі алабындағы өзен.

## Географиялық орны
Қарағанды облысы Қарқаралы ауданы жерімен ағады. Ұзындығы 57 км, су жиналатын алабы 661 км².

## Бастауы
Бастауын Желтау тауларының оңтүстік баурайындағы бұлақтардан алып, Қоянды ауылынан төменде Қарасор көлінің шығысындағы батпаққа құяды.

## Гидрологиясы
Арнасының сол жағалауы тік жарқабақты, орта ағысының оң жағалауында шағын тұзды көлдер кездеседі. Батпаққа құяр сағасындағы арнасы кең. Жалпы ұзындығы 49 км болатын 15 саласы бар. Ең ірісі -  Жандар (18 км). Арнасында жыл бойы ағыны болады. Жағалауы мал жайылымына, төменгі алабы шабындыққа пайдаланылады.

## Дереккөздер

Санат:Қарқаралы ауданы өзендері
Қарасу (Ащысу алабындағы өзен)

**Қарасу** – Ащысу алабындағы өзен.

## Географиялық орны
Абай облысы Жарма ауданы жерімен ағады. Ұзындығы 57 км.

## Бастауы
Бастауын Арқат тауларының шығысындағы Шілтен тауының етегінен алып, Еспе қонысындағы Иткей қыстауы маңында тартылып қалады.

## Гидрологиясы
Тауаралық арнасының жағалауы тіктеу, жарқабақты, орта ағысы сайлы-жыралы келген. Жонды-төбелі, төменгі ағысы кеңейіп, жағалауының маңында батпақ түзейді. Қар, жауын-шашын және жер асты суларымен толығады. Арнасында көктемде 15-20 күндей ағын болады. Жылдың басқа мезгілінде қарасуларға бөлініп қалады. Жоғарғы аңғары мал жайылымына пайдаланылады.

## Дереккөздер

Санат:Ертіс су алабы
Санат:Жарма ауданы өзендері
Жерік ас

"Бір қозы туса, бір түп бетеге артық шығады" дегендегі айтпақ пәлсапасы дүниеге келер әр перзентің өз ырзығы, өз нәпақасы бар дегенді білдіру. Сондықтан мейлі жас келін болсын, кез келген жас келіншек болсын, оның бойынан жаңа өмірдің белгісі байқалса, соны ағайын-туыс қана емес, ауыл-руластары да қуанышты хабар қылып қабылдаған. Ең алдымен абысын-ажын жерік астын бөгенайын білсе, алдымен соны тауып, арнайы мал сойдырып, жерік ас табағын әзірлеп апаратын болған. Әрине, бастан басқа кәделі мүшелерін - асықты жілік, төсті салып, тағы да міндетті түрде ұлтабарды қосқан. Табақтын үстіне болат кездік қойып апаратын болған. Бұл тағы да болат кездіктей өткір, ел қорғаны болатын ұл болсын дегені. "Тоқ болсан да, толарсақтың сіңірін тастама, аш болсан да асықты жілікті мүжіме" дейтін жұртымыз асықты жылтырата тазалап, онымен ойнайтын болашақ иесіне арнап, тығып қоятын болған. Сол сияқты "жолымыз ашық болсын" деп жауырынын "жолын ашып" - ортасындағы жылтыр сүйекті міндетті түрде жарып қаятын ырым бар.

Аңсары ауған, жақсы көретін тамақ. Зәли шайдан бұрын жерікасын – нанға қол салған. Жүкті әйелдің құмарта жеген асы. Ауылдың әйелдері жиналып жүкті келіннің жерікасын білетін болған. Ол үшін әрбір үйден ас-су әкелініп келінге шай береді. Келіннің құмарта жеген асын жерікасы дейді. 

## Дереккөздер

Санат:Қазақ салт-дәстүрлері
Готтар (субмәдениет)

**Го́ттар** (,  , және  ал қазақша *дөрекі*) - XX ғасырдың 70 - сінші жылдарында Ұлы Британияда панкттік қозғалыс базасында өмірге келген жастар субмәдениеті. Готикалық субмәдениет мүшелері өздерінің әртүрлілігімен ерекшеленеді, бірақ бұл субмәдениеттің барлық мүшелері өзіндік бір спецификалық стильге ие және готикалық әуендерге қызығушылықтары бар болып келеді. Бұл субмәдениеттің мүшелері көбіне жастар болғанымен, 14 - 45 жастан жоғары адамдар да мүше бола алады.
## Готтар тарихы
Ұлы Британияда панкттердің әсері жойылып жатқан кезде 1970 жылдың аяғында готтар пайда болды. Олар негізіне белгілі бір музыкалық готтық-роктардың пайда болуымен ерекшеленеді. Готикалық рок группалар:
**Bauhaus*
**Virgin Prunes*
**Southern Death Cult*
**Sex Gang Children*
**Specimen*
**Ausgang*
**Killing Joke*
**Gloria Mundi*
**Bela Lugosi’s Dead*
**Unknown Pleasures*
**Join Hands*
**Batcave*
Әуенге әуестенген бұл ұйымдар негізінде 1980 жылдары готикалық қозғалыстар пайда болды. Міне ғалымдардың пайымдауынша осы жылдары нақты готтар субмәдениеті пайда болды делінеді.
## Готикалық стиль
Сыртқы бейнесі, яғна киімі, аяқ киімі, шаштың бірнеше стильдері, атрибуттар, темір әшекейлер, бұлар негізінен готикалық субмәдениеттің ең маңызды бейнесі болып табылады. Бұл бейне рок жұлдыздарының имиджтерінен пайда болған делінеді. 
Қазіргі таңда готиканың негізгі элементтері- киімінде қара түстің болуы, темірден немесе күмістен жасалған готикалық символды бұйымдар, және макияж. Готикалық атрибуттар - олар, анх (Ежелгі грекиялық шексіз өмір белгісі), кресттер, көртышқан белгілері, өлімнің белгілері. 
Ал макияжды көбіне жас қыздар, сонымен бірге жас ұлдар қолданады. Ол негізінен күнделікті атрибут болып табылады. Оған біріншіден ақ пудра(Негізінен адамның бейнесі өте ақ болу керек), көзінің айналасында қара бояу, қызыл немесе қара ерін бояғыштар. Сонымен қосы әр түрлі татуировкалар мен пирсингтер де бар. 
## Сыртқы сілтемелер
*Готика
*Готтардың түрлері
*Готтар мистикасы
Санат:Мәдениет
Санат:Өркениет
Санат:Субмәдениет
Эмо (субмәдениет)

**Эмо** (: және  *emotional* — эмоциональді) — Музыкалық топтардың негізінде құрылған жастар субмәдениеті. Оның мүшелері **эмо-кидтер** (emo +  — жас адам; бала) немесе, жыныстық бөлініске байланысты: **эмо-бой** ( — ер бала, жігіт), **эмо-гёрл** ( — қыз, қыз бала).

Субмәдениет ақыры қалыптасып, 2000 жылдары танымалдылықтың шыңына жетті, бірақ оның гүлденуі ұзаққа созылмады. 2010 жылдардың басында эмо стилі сәнден шығып, көптеген жанкүйерлер оған деген қызығушылықтарын жоғалтты. Бұл жерде көптеген басқа субмәдениеттерден де, жалпы қоғамнан да эмо стиліне теріс көзқарас маңызды рөл атқарды

## Өмірлік көзқарастары
Эмо-лықтар үшін эмоцияны көрсету өте маңызды болып табалады. Оларды айыратын белгілер: өзінді ұсыныс білдіру, әділетсіздікке қарсы шығу, ерекше және сезімтал өмірлік сезімталдық. Негізінен эмо- өте сезімтар әрі өкпелегіш болып келеді. Эмо дегенде көбіне жыланышты жігіттер мен қыздарды да айтуға болады. Эмо да готтар тәрізді панк-роктан пайда болған. Бірақ Гот пен Эмо-ның айырмашылығы: Эмо-өзін жек көреді, сондықтан суицидке жақын болып келеді, ал готтар-әлемді жек көреді. 
## Киіну үлгісі
Эмо-ның шашының стилі негізінен кекілі мұрыннын ұшына дейін келетін, бір көзін жайып тұратын, ал қыздар үшін кішкентай балалар тәріздес бантик, хвостик қылып ала алады. Еріннің түсі терінің түсімен бірдей боялады. Ал тырнақтары қара түске боялады. Ал киім үлгісі негізінен қызғылт-қара болып келеді. Эмолар үшін ҚАРА: бақытсыздық, уайымшылдық, қайғыру белгілері болады. Ал ҚЫЗҒЫЛТ: бақытты сәттерді еске түсіреді, готтардан бірден-бір айырмашылық және панк-рокка деген сүйіспеншілік.
## Сыртқы сілтемелер
*Эмо тарихы
*Эмо болу үшін.... 
*Эмо субмәдениеті 
*Эмо символдары
Санат:Мәдениет
Санат:Субмәдениет
Қолөнерде қолданылатын ою - өрнектер

## «Жұлдыз»
Бұл өрнек геометриялық сынық сызықтары тұспалдайды. Ісмерлер кестеге кейде жұлдыздың натуралды қалпын түсіреді. Жұлдыз бейнесі композицияланған ою – өрнектердің ортасында кездеседі. 
## «Жұлдызгүл»
Бес бұрыш жасап, гүлмен өрнектеліп, бес тармақтан тұратын гүлді тұспалдайды. Тұскиіз, төсекжапқыш, беторамал орталарында және сырт киімнің арқа тұсына, шапанның етегінің екі алдыңғы бұрышына кестеленеді.
## «Күн»
Бұл ою – өрнек түрі Күнді меңзейді.  Діни ұғымда магиялық тылсым күші бар деп кілемнің, тұскиіздің ортасына және тұрмыстық бұйымдарды кестелеп сәндегенде қолданылады. 
## «Мүйіз»
Мүйіз оюдың ең көне мәнері. Бұл элемент көп жерде қолданылады. 
## «Қосмүйіз»
Малдың екі мүйізін бейнелейді. Бұл оюды үй жиһаздарынан басқа сәукелені, айыр қалпақтың төбесін, шетін, комзолдың алдыңғы жағын, етіктің қонышын кестелегенде қолданылады.
## «Арқармүйіз»
Бұл элемент «қошқармүйізге» ұқсас, бірақ оған қарағанда шиыршақтанып,  тармағы одан көбірек болып келеді. Үй жиқһаздарын, киім – кешектерді кестелеуде қолданылады.
## «Сыңармүйіз»
«Қошқармүйіздің» бір жақ сыңарын бейнелейтін өрнек. Өрнек үй жиһаздарын, киім – кешектердің шеттерін кестелегенде қолданылады.
## «Қырықмүйіз»
Біріне – бірі жалғаса, тармақтала қосылған көп мүйізден тұрады. Негізінен мүйіз бейнеленген олардың барлығының символдық мәні бақыт – береке, байлық, мал – жанының көбеюі. Тұскиіз, сырмақ, кежім тондарға салынады.
## «Төртқұлақ»
Өсімдік типтер оюларға жатады. Бұл Пазырық қорғанынан табылған ең көне оюлардың бірі. Кесте өнерінде батырлар шапанының жауырына, шалбардың тізе тұсына салынады.
## «Шетою»
Өрнектің бір элементі шексіз қайталана береді. Сырмақ, киім – кешектердің басқа да үй жиһаздарының жиектерін кестелеген кезінде салынады.
## «Үшжапырақ»
Өсімдік типтес оюларға жатады. Ертедегі сәулет өнері ескерткіштерінде кездеседі.
## «Түйемойын»
Түйенің мойнына ұқсаған мүйіз оюына жатады. Қолданыс аясы да мүйіз оюлардай.
## «Ботагөз»
Әшекейлі композиция ортасына салынады, немесе орамал сияқты киімдердің жиектеріне салынады.
## «Тіс»
Малдардың, аңдардың тісіне және шахмат тақтасына ұқсайтын ою – өрнек. Кесте тігуде бұрыштарын қарама – қарсы түйістіріп отыратын тік сынық сирек тістердің өрнегіне қолданады.
## «Таңдай»
Мал таңдайының бедерін бейнелеуден шыққан. Бұл өрнек киімдердің жағасына, кимешектің жағына салынады.
## «Құсқанаты»
Қанатын жайып ұшып келе жатқан құсты бейнелейді. Бұйымдарды сәндеуге өте жиі қолданатын оюлардың бірі, басқа өрнектермен де аралас қолдана береді.
## Дереккөз
Қазақтың кесте өнері, Алматыкітап баспасы - 2009
Оқ–дәрі

thumb|right|200px
**Оқ–дәрі** немесе **қара оқ-дәрі** — снарядтар, патрондар жасауда, сондай-ақ қопару, жару жұмыстарында қолданылатын жарылғыш заттек.

## Құрамы
Оқ–дәрінің бастапқы және негізгі құрамдастары — күкірт, ағаш көмір және калий нитраты  (селитра). Күкірт пен ағаш көмір отын ретінде, ал селитра тотықтырғаш міндетін атқарады. Оқ–дәрі әскрери ісінде снарядтар мен патрондар үшін, құрылыста жарылғыш зат ретінде және пиротехникада қолданылады.

Оқ–дәрі жарылған кездегі температура 427-464&nbsp;°C–қа дейін барады (801-867&nbsp;°F).  рН 6,0-8,0.ерімейтін материал.

## Оқ-дәрі әсері
Оқ–дәрі әсері — ұрыста қолдану кезіндегі оқ-дәрінің шығаратын тиімділігі. Оқ–дәрі әсері — жандырғыш, кумулятивті, жарықшақты, екпінді, фугасты (негізгі оқ-дәрілер), жарықтандырғыш, белгі беруші, кедергі типтес және басқалар (арнайы тағайындалған оқ-дәрілер) болып бөлінеді.

## Тарихы
Алғашқы рет оқ-дәрі 9 ғ–да Қытайда шығарылған деп есептеледі. Қытайдан Таяу Шығысқа, Отра Азияға тарап, еӊ соӊынан Еуропаға жеткен. Еуропалықтардыӊ жазбаларындағы оқ-дәрі туралы алғашқы мәлімет 13 ғ. ағылшын философ Роджер  Бэконныӊ еӊбектерінде табылған.

XIX ғ–дыӊ ортасына дейін, яғни 500 жылдай, оқ-дәрі адамзаттыӊ ойлап тапқан жалғыз жарылғыш заттегі болып келген. Тек қана 1890-шы жылдары оқ-дәрініӊ орнын жетілген жарылғыш заттар, мысалы, түтінсіз оқ-дәрісініӊ түрлері шыға бастады. Қазіргі таӊда қара оқ-дәрі көбіне пиротехникада, әуесқой аӊшылардыӊ мылтықтарында, әскери ісінде тек қана кейбір ату жарақаттарында қолданылады.

## Дереккөздер

Санат:Әскери іс
Ұлттық баскетбол қауымдастығы

**Ұлттық баскетбол қауымдастығы**, **ҰБҚ** () — Солтүстік Американың (АҚШ, Канада) кәсіби ерлер баскетбол лигасы. Солтүстік Американың алғашқы төрт кәсіби спорт лигаларының бірі. 1946 жылы Америка баскетбол қауымдастығы болып құрылып, кейіннен Ұлттық баскетбол лигасымен бірігіп Ұлттық баскетбол қауымдастығына айналды.
## Қауымдастық құрамы
2014 жылы қауымдастық құрамына географиялық ерекшеліктеріне байланысты Шығыс және Батыс конференцияларына бөлінетін 30 команда кірді. Ал конференциялар өз алдына бес командадан үш дивизионға бөлінеді. Бір маусым аралығында әр команда 82 кездесу өткізіп, нәтижесіне байланысты плей-офф кезеңіне іріктеледі. Плей-офф кезеңінде командалар олимпиадалық жүйе бойынша 4 жеңіске дейін ойнайды. Екі конференция чемпиондары ҰБҚ чемпионы анықталатын басты финалда кездеседі.
## ҰБҚ табысы
2010 жылы ҰБҚ табысы 3,8 миллиард долларды құрады. Ал ҰБҚ ойыншыларының біржылдық орташа жалакысы 4,8 миллион долларды құрады. ҰБҚ-ның орталық кеңсесі Нью-Йорктегі Олимпик-тауэр ғимаратының 19 қабатында орналасқан.

## Тағы қараңыз
* Баскетбол

## Дереккөздер

Санат:Ұлттық баскетбол қауымдастығы
Иіркөл ауылдық округі (Қармақшы ауданы)

**Иіркөл ауылдық округі** – Қызылорда облысы Қармақшы ауданындағы әкімшілік бірлік. 

## Әкімшілік құрамы
Құрамына Иіркөл ауылы кіреді. Орталығы – Иіркөл ауылы. 

## Халқы
2021 жылғы санақ қорытындысы бойынша 676 адамды (360 ер адам және 316 әйел адам) құрады.

## Дереккөздер

Санат:Қармақшы ауданы ауылдық округтері
Қарасу (Қойбағар көлі алабындағы өзен)

**Қарасу** – Қойбағар көлі алабындағы өзен.

## Географиялық орны
Қостанай облысы Қарасу ауданы жерімен ағады. Ұзындығы 48 км, су жиналатын алабы 1390 км², жылдық су ағымы 14 млн. м³.

## Бастауы
Бастауын Торғай үстіртінің батысындағы жонды-белесті келген жерден (Қойбағар және Айдарлы ауылдары маңынан) алып, Восток ауылы тұсында Қойбағар көліне құяды.

## Гидрологиясы
Сол жағалауы түйетайлы, жонды-белесті келген, оң жағалауы жайпақ.  Суының минералдылығы 0,2-0,6 г/л³. Өзен арнасымен 1,5 ай су ағады. Жазда қарасуларға бөлініп қалады. 

## Өсімдігі
Кей жерлерінде шілік, қамыс, сағасына таяу жерде терек шоғырлары кездеседі. Жағалауы шабындық және мал жайылымына пайдаланылады.

## Дереккөздер

Санат:Қарасу ауданы өзендері
Қарасу (Бүйен алабындағы өзен)

**Қарасу** – Бүйен алабындағы өзен.

## Географиялық орны
Жетісу облысы Ақсу ауданы жерімен ағады. Ұзындығы 54 км, су жиналатын алабы 895 км².

## Бастауы
Сағабүйен ауылы тұсында Бүйен өзенінен бөлініп шығып, Қызылағаш аулынан солтүстікке қарай 25 км-дей жерде Көлденеңжайылма қонысында жерге сіңіп кетеді.

## Гидрологиясы
Арнасы кең, ағыны баяу. Жылдық орташа су ағымы 2,05 м³/с. Шағын 5 саласы бар. Алабы шабындық пен жайылымға, суы егін суғаруға пайдаланылады.

## Дереккөздер

Санат:Ақсу ауданы өзендері
Санат:Қаратал су алабы
Африка мемлекеттері және тәуелді аймақтарының тізімі

Бұл тізімде Африкада орналасқан егеменді елдер мен тәуелді аймақтар және олардың тиісінше астаналары, тілдері, валюталары, халық саны, жер аумағы және халықтың жан басына шаққандағы ЖІӨ-дері берілген. Тізімде 54 егеменді ел мен 10 тәуелді аймақ бар.

## Егеменді елдер

### Мойындалған елдер
Төмендегі 54 мойындалған мемлекеттердің барлығы Біріккен Ұлттар Ұйымының мүшелері, ал Мароккодан басқалары Африка одағының мүшелері болып табылады.

### Мойындалмаған және жартылай мойындалған елдер
Төмендегі тізімде өздерін егеменді ел деп жариялағанымен, ресми түрде мойындалмаған Африкада орналасқан елдер берілген. Сахара Араб Демократиялық Республикасы— Африка одағының мүшесі.

## Егеменсіз елдер

### Тәуелді аймақтар

### Басқа да аймақтар

## Дереккөздер

Санат:Елдер тізімі‎
Санат:Африка елдері
Санат:Тізімдер:Африка
Тамаша (әзіл-сықақ театр)

**Тамаша** – 1978 жылдан бастап қазақ тілінде шығатын телевизиялық бағдарлама. 

Бағдарлама 2008 жылға дейін көрермендер арасында үлкен сұранысқа ие болған .

## Идея авторлары
Идея авторлары режиссер Лұқпан Есенов және редактор Қойшығұл Жылқышиев. 

Жоспарды жүзеге асырған алғашқы актерлер: Тұңғышбай әл-Тарази, Құдайберген Сұлтанбай, Уәйіс Сұлтанғазин және Мейірман Нүрекеев.

## Бас режисерлары
Асылбек Боранбай

## Тамаша ойын-сауық театрының актерлері
* Асылбек Боранбай
* Марат Көккөзов
* Саттар Ерубаев
* Бауыржан Ордин

## Сілтемелер
* http://www.kaztrk.kz/rus/news/kultura/Tamasha_azil-sikak_otauina__33_zhil.html
* http://www.ktk.kz/kz/news/video/2013/02/25/15718 
* http://www.ktk.kz/ru/news/video/2009/12/7/6626 
* http://www.internews.kz/newsitem/20-11-2008/5535 

## Тағы да басқа
*1988 жылы орыс композиторы Михаил Муромов "Тамаша" әзіл*сықақ театрына арнап, "Тамаша" деген ән жазды.
Қырғызстандағы ЮНЕСКО Әлемдік мұра нысандар тізімі

ЮНЕСКО Әлемдік мұра тізімінде Қырғызстанның 1 нысаны бар (2012 жылғы жағдайы бойынша). Бұл нысан тізімге табиғи талаптар бойынша іліккен. Бұдан басқа, 2012 жылғы жағдайына сәйкес Қырғызстан территироиясындағы  нысан Әлемдік мұра тізіміне 3 үміткер ретінде тіркелген.

## Тізім

## Әлемдік мұра тізіміне үміткер нысандар

## Дереккөздер

## Тағы қараңыз
* Әлемдік мұра
* Азиядағы Әлемдік мұра нысандары
* ЮНЕСКО Әлемдік мұра нысандарының тізімдері
* ЮНЕСКО

## Сыртқы сілтемелер
* 

Санат:Әлемдік мұра
Санат:Қырғызстан
Санат:Әлемдік мұра нысандары тізімі
Танах

**Танах**  () — еврейлер інжілініӊ қағидасы, иудаизмніӊ киелі мәтіндердіӊ үш жиынтығы. Танах мәтінініӊ дәстүрлі нұсқасы *Масора* атауымен белгілі. Орта ғасырларда пайда болып, бастапқы кезде бір кітап болып шыққан. 

Танах деген сөз Масораныӊ үш дәстүрлі бөлімініӊ атауларыныӊ бас әріптерінен құралған: 
* *[[Тора]]*,  [] — "Ілім", немесе Мұсаныӊ бес кітабы
* *[[Невиим]]*,  [] — "Пайғамбарлар"
* *[[Ктувим]]*,  [] — "Жазбалар"

## Танахтыӊ мазмұны
Танахта дүниеніӊ және адамзаттыӊ жаратылуы туралы, құдайдыӊ өсиеттері туралы және еврейлер халқыныӊ тарихы жазылған. Еврейлердіӊ сенімі бойынша, бұл кітаптарды  *руах акодеш* — киелі пері берген.

## Жүйеленуі
Ғалымдар арасында Еврейлер Библиясының ортақ канонының қабылданған жылы туралы бірнеше пікір бар. Бірақ ғалымдардың басым бөлігі Хашмониам әулеті тұсында жүйеленген деген ой білдіреді. 
Танах және иудаизмніӊ діни–философиялық негіздері христиандықтыӊ және исламныӊ пайда болып қалыптасуына үлкен әсер еткен.

## Дереккөздер

Санат:Інжіл
Толы ауданы

**Толы** ауданы (қыт. 托里县 Tuoli ) Қытай Халық Республикасы Іле Қазақ автономиялық облысының Тарбағатай аймағына қарасты әкімшілік-территориялық құрылым. Жер ауданы: 21000 шаршы километр, халық саны 100 мыңнан асады,бұның ішінде қазақтар 73 мыңды құрайды,яғни 73% дан астамын құрайды, қалғаны негізінен қытайлар, олар 25 мыңнан асады, ұйғырлар мыңға таяу. 
    Толы батысында Шағантоғаймен, батыс- оңтүстігінде Қазақстанмен, шығысында Қарамайлы қаласымен,шығыс- оңтүстігінде Шиху қаласымен, солтүстігінде Дөрбілжінмен, оңтүстігінде Жың ауданымен шектеседі. жерінің көп бөлігін таулы өңірлер алып жатыр. Толының қақ ортасын Майлы, Жәйір таулары алып жатыр, ал батысында Барлық тауы бар.  
    Толы кен байлығына  мол өңір , 33 түрлі кен бар болып, 416 кен орны ашылған. Әсіресе алтын кені, бүл батыс терістіктегі ең үлкен алтын базасы . Теміртамда үлкен көмір кені бар,бұлардан басқа: темір,қалайы,марганетыс,хром ,фосфор және т. б. , бұның ішінде хромның барланған  қоры 250 миллион тонна болып, бүкіл мемлекет бойынша 1-орында тұрады. 
   Толыға: Күп ауылы, Долаты ауылы , Өшеті ауылы, Ақбелдеу ауылы қатарлы 4 ауыл, және Толы қалашығы, Ұты қалашығы, Теміртам қалашығы қатарлы 3 қалашықтан тұрады. Естеріңізге сала кетейік, 2010 жылы дәл осы ауданда ұлттық музыкалық аспап – домбыраны Толы ауданының 10 мың домбырашысы жексенбі күні бір сәтте қазақ халқының «Кеңес» күйін орындап, Гиннестің рекордтар кітабына тіркеді.  
    **Тарихы**
   Ежелгі заманда  сақтардың, үйсіндердың, түркілердің , одан кейінгі түркештердың, қарлұқтар мекені болған. Шыңғысхан заманында арғындармен наймандардың мекені болған,онан кейін Үгедей қағанның иелігі болған. Моғолстан хандығы кезінде керейлер мекендеген. Онан кейінгі 1755-жылдарға дейін ойраттардың иелігінде қалған, бұл кезде 1635 -жылға дейін торғауыттар мекендеген. Онан жоңғарлардың иелігінде қалған.  
1770- жылдардан бастап қазақтар келіп мекендеген, 1860-жылдарға дейін майлы барлықты тауларын найманның қызай руы, жәйірді өңірін  моңғолдар мекендеген. 1860-жылдардағы қызыл аяқ шапқыншылығында қызайлар Бұраталаға ауған, қызай руының көшіуіне тағы көршілес қара керейдің зорлық- зомбылық іс- әрекеттері себеп болған екен. ал моңғолдар Алтайға қашқан. 1868-жылы Алтайдың Жеменей өңірінен Мұқы ,Топай, Бұғыбай, Темір бастаған 400 семья абақ керейлер келген, бұлармен қатар Мырти, Мауқара бастаған ескі уақтар келген,бүл кезде әліде бір бөлім қызайлар майлы өңірінде отырған көрінеді,кейін олармен бірге 40 түтін уақ ілеге ауған, бұлар іленің уақтарын құрайды. бұлардан кейін жастабан Есет, Әтәнтәй, Саудабай бастаған 300 түтін Алтайдан келген. Олардан кейін Кәрібәй бастаған 150 түтін шерушілер келген. Бұлардан кейін Мәмірбек торе, Жұмағұл бастаған топ келген. Ең соңында 1888-жылдары Қазақстаннан жаңа уақтар келген.
Санат:География
Түрікменстандағы ЮНЕСКО Әлемдік мұра нысандар тізімі

ЮНЕСКО Әлемдік мұра тізімінде Түрікменстанның 3  нысаны бар (2010 жылғы мәліметі бойынша).  Бұдан басқа, 2010 жылғы жағдайына сәйкес Түрікменстан аймағындағы  нысан Әлемдік мұра тізіміне 8 үміткер ретінде тіркелген.

## Тізім
Берілген кестеде нысандар Юнеско Әлемдік мұра тізіміне қосылуының хронологиялық тәртібінде орналасқан

## Әлемдік мұра тізіміне үміткер нысандар
Берілген кестеде нысандар Юнеско Әлемдік мұра тізіміне қосылуының хронологиялық тәртібінде орналасқан

## Дереккөздер

## Тағы қараңыз
* Әлемдік мұра
* Азиядағы Әлемдік мұра нысандары
* ЮНЕСКО Әлемдік мұра нысандарының тізімдері
* ЮНЕСКО

## Сыртқы сілтемелер
* ресми сайты.  Түрікменстандағы ЮНЕСКО Әлемдік мұра нысандар тізімі

Санат:Түрікменстан
Санат:Әлемдік мұра нысандары тізімі
Қаратұрық (өзен)

**Қаратұрық** – Іле алабындағы өзен.

## Географиялық орны
Алматы облысы Еңбекшіқазақ ауданы жерімен ағады. Ұзындығы 38 км, су жиналатын алабы 163 км2.

## Бастауы
Бастауын Бақай тауларының солтүстік бөлігіндегі Теректі тауының (асуының) баурайынан алып, Есдәулетсай (Толқын) тоғанына құяды.

## Гидрологиясы
Тауқаратұрық ауылына дейін арнасы шатқалды келген. Одан төменде Іле аңғарының жазық бөлігімен ағады. Жазықтағы жағалауы ашық, алабының басым бөлігі жыртылған. Жалпы ұзындығы 50 км болатын 18 саласы мен тармағы бар. Суы егістікке пайдаланылады.

## Дереккөздер

Санат:Іле су алабы
Санат:Еңбекшіқазақ ауданы өзендері
Қарауылкелді (өзен)

**Қарауылкелді** – Сағыз алабындағы өзен.

## Географиялық орны
Ақтөбе облысы Байғанин ауданы жерімен ағады. Ұзындығы 32 км, су жиналатын алабы 305 км².

## Бастауы
Бастауын аудан орталығы – Қарауылкелді ауылы маңындағы бұлақтардан алып, Қосарал ауылынан төменде Сағыз өзеніне оң жағынан құяды.

## Гидрологиясы
Өзен арнасы негізінен жазық өңірмен өтеді. Жағалауы жазық. Жаз айларында қарасуларға бөлініп қалады. Сағыз өзеніне құяр сағасындағы жайылмасы шабындыққа пайдаланылады. Өзен бойында бірнеше қыстау мен жайлау орналасқан. 

## Тағы қараңыз
Қазақстан өзендері

## Дереккөздер

Санат:Байғанин ауданы өзендері
Өзбекстандағы ЮНЕСКО Әлемдік мұра нысандар тізімі

ЮНЕСКО Әлемдік мұра тізімінде Өзбекстанның 4 нысаны бар (2012 жылғы мәліметі  бойынша). Бұл ЮНЕСКО Әлемдік мұра нысандарының тізімдерінің жалпы көлемінің 0,4 %-ын құрайды. Бұл нысан тізімге ІІ, ІІІ мәдени талаптар бойынша іліккен. Нысандардың төртеуі де мәдени критерийлері бойынша енгізілген.  Бұдан басқа, 2012 жылғы жағдайына сәйкес Өзбекстан аймағындағы Әлемдік мұра нысандары тізіміне 31-і үміткер ретінде тіркелген.

## Тізім

Берілген кестеде нысандар Юнеско Әлемдік мұра тізіміне қосылуының хронологиялық тәртібінде орналасқан

## Дереккөздер

## Тағы қараңыз
* Әлемдік мұра
* Азиядағы Әлемдік мұра нысандары
* ЮНЕСКО Әлемдік мұра нысандарының тізімдері
* ЮНЕСКО

Санат:Өзбекстан
Санат:Әлемдік мұра нысандары тізімі
Қараталдыәйет

**Қараталдыәйет**, *Қараталыәйет* - Тобыл алабындағы өзен.

## Географиялық орны
Ресейдің Челябі облысы жерінде. Өзен сағасы Әйет өзенінің сол жағалауынан 117 км қашықтықта орналасқан. Ұзындығы 175 км, су жиналатын алабы 1900 км².

## Бастауы
Бастауын Оңтүстік Оралдағы Жабық темір жол стансасынан 10 км жердегі бұлақтардан алып, Ақсай қаласынан шығыста (Ресейде) 10 км жерде Әйет өзеніне құяды.

## Гидрологиясы
Төменгі ағысының 3-5 км бөлігі Қазақстан шекарасы бойымен ағады. Аңғарының ені 0,5-0,6 км, беткейі жыралармен тілімделген. Жер асты, жауын-шашын суларымен толығады. Жылдық орташа су ағымы 0,47 м³/с. Суымен бақшалық дақылдар суарылады.

## Су тізілімінің мәліметтері
Ресей мемлекеттік су тізілімінің мәліметі бойынша Ертіс су алабы өңіріне жатады, өзеннің сушаруашылық бөлігі — Тобыл өзені бастауынан Увелька өзенін қоспағанда, Уй өзенінің құйылысына дейін. Өзен саласы — Тобыл, өзен алабы — Ертіс.
Су ресурстары федералды агенттігі дайындаған РФ аумағын сушаруашылығы бойынша аудандастыру жөніндегі геоақпараттық жүйе мәліметтері бойынша:
* Мемлекеттік су тізіліміндегі су нысанының коды — 14010500212111200000362
* Гидрологиялық тұрғыдан зерттелу (ГЗ) коды — 111200036
* Су алабының коды — 14.01.05.002
* ГЗ томының нөмірі — 11
* ГЗ бойынша шығарылуы — 2

## Дереккөздер

Санат:Челябі облысы өзендері
Қарқаралы (өзен)

**Қарқаралы** – Қарасор алабындағы өзен.

## Географиялық орны
Қарағанды облысының Қарқаралы ауданы жерімен ағады.

## Бастауы
Қарқаралы тауларының шығыс етегіндегі бұлақтардан басталатын Үлкен Қарқаралы және Кіші Қарқаралы өзендерінің қосылуынан бастау алып, Қарасор көліне құяды. Ұзындығы 60 км, су жиналатын алабы 570 км².

## Гидрологиясы
Жоғарғы ағысының арнасы тік жарлы, төменгі ағысы жайпақ. Жер асты және жауын-шашын суларымен толығады. Жылдық орташа су ағымы Ақжол ауылы тұсында 0,033 м³/с. Суы көктемгі қар және бұлақ суларымен толығады. Қараша айында суы қатып, сәуірде ериді. Суы тұщы. Басты салалары: Құрөзек, Түлкілі, Тасбұлақ, Мұқтар. Қарқаралы қаласын, т.б. елді мекендерді сумен қамтамасыз етеді. Жазда мал суарылады. Жайылмасында шабындық, өзен бойында тал, шілік тоғайы өседі.

## Дереккөздер

Санат:Қарқаралы ауданы өзендері
Якопо Тинторетто

**Якопо Тинторетто** (1518-1594) - XVI ғасырдың  шебері. Тинтореттоның есімі Венециядағы әрбір шіркеумен байланысты.  

Тинтореттоның библиялық тақырыптағы кескіндемелеріне, көрерменді картинадағы оқиғаға қатыстырып жіберетіндей, оларға қатты эмоционалды әсер беретін, өзінің жазу мәнерін ойлап тапты. 
## Жұмыстары
Оған Тинтореттоның «Қасиетті Георгиидің айдаһарлармен шайқасы» (шамамен 1555- 1558), («Обретения тела Святого Марка» (шамамен 1562)), жұмыстарнан көз жеткізуге болады. 
Тинторетто үшін картинаны бүге шігесіне дейін жазу тән емес. Тегіс, жатық жазу оның манерасына кереғарлы, өйткені шектен тыс бөлшектерге аса мән беру адамның көңілін сценаның драмалылығынан бұрып жіберер еді.  

Суретшінің шығармашылығы тек қайғылы сюжеттермен ғана шектеліп қалмаған, ол қиял әлемінен де көптеген картиналар жазды. 

Осындай жұмыстары, «Сусанна мен қарттар», «Қасиетті Георгий» және т.б. Тинтореттоның Венециандық Дож сарайында оған дейін ешкім де жасамаған, өте үлкен «Меркурии және Грациялар», «Миневра мен Марс», «Бахус және Ариадна» картиналары дүниеге келді. Ол образды беруде, картинаның кескіндемелік мәселесіне көп көңіл бөлді. 

Тинторетто көптеген аспаптарда ойнаған және музыка жазған, жақсы музыкант та еді. Итальяндық ренессанстың соңғы суретшісі, Тинторетто өнері замандастарының ортасында қатты сүйіспеншілік тудырды. 

## Тағы қараңыз
Бейнелеу өнері 

## Дереккөздер

Санат:1518 жылы туғандар
Санат:1594 жылы қайтыс болғандар
Санат:Италия суретшілері
Шри-Ланкадағы ЮНЕСКО Әлемдік мұра нысандар тізімі

ЮНЕСКО Әлемдік мұра тізімінде Шри-Ланканың 8 нысаны бар (2011 жылғы жағдай бойынша). Бұл нысан тізімге мәдени және табиғи критерий бойынша іліккен.

## Тізім
Берілген кестеде нысандар Юнеско Әлемдік мұра тізіміне қосылуының хронологиялық тәртібінде орналасқан

## Дереккөздер

## Тағы қараңыз
* Әлемдік мұра
* Азиядағы Әлемдік мұра нысандары
* ЮНЕСКО Әлемдік мұра нысандарының тізімдері
* ЮНЕСКО

## Сыртқы сілтемелер

* Шри-Ланкадағы ЮНЕСКО Әлемдік мұра нысандар тізімі 
* Шри-Ланкадағы ЮНЕСКО Әлемдік мұра нысандар Каталогы 

Санат:Әлемдік мұра нысандары тізімі

Санат:Шри-Ланка
Гот жазуы

thumb|right|200px
**Гот жазуы** - әріптері бұрышталып, сүйірленіп, ұзынша болып келген латын жазуының графикалық бір түрі. 
## Қолданылуы
Гот жазуының алғашқы үлгілері Италияда Х ғ-да , Батыс Еуропаның басқа елдерінде ХІ ғ-дың аяқ шенінде белгілі болды. Ал Гот жазуы Германия, Франция және Батыс Еуропа елдерінде кітап жазуға ХІІ ғ.  қолданыла бастады. 
## Гот жазуының түрлері
Гот жазуының 4 түрі болған:
# текстура - сүйір жазу;
# фрактура - сүйірленген сынық жазу;
# швабахер - кейбір әріптері дөңгеленіп келген сынық жазу;
# дөңгеленген Гот жазуы - Гот жазуының дөңгеленген, жұмырланған латын жазуына көшу кезеңі.
Осы соңғы түрі Қайта өркендеу дәуірінде Италияда кең тарады. Қазір Гот жазуы сирек қолданылады, көбіне сән ретінде қолданылады.

## Тағы қараңыз
# Жазу
# Графика
## Дереккөздер

Санат:Латын әліпбиі
Санат:Ортағасырлар
Кинкаку-дзи

— Киото қаласында орналасқан көне ғибадатхананың бірі. Павильон Кекоти бөгені жағалауында табан тіреген. Ғибадатхананың жан-жағында бау-бақша бар. Оның қасында арнайы шай ішетін шайхана тұр. Мұнда келуші жапон жұртының дәстүр бойынша дайындалатын шайынан ішеді. Онымен қоса бұл мекенге сан ғасырлық тарихы бар ескерткіштер қойылған. Келушілер оған ізгі тілектерін тілеп, садақа тастайды.  
Алтын павильон үш қабаттан тұрады. Әрқайсысы өзіне тән архитектуралық нақышта салынған. 
*Оның бірінші қабаты ақ түсті ағаш бағанынан тұрады. Ол сарай үлгісі бойынша соғылған. Және де онда кішігірім зал мен Шака мен Есемица мүсіндері қойылған.
*Екінші қабаты Букке үлгісі бойынша салынған. Онда Каннон Бодхисатты қоршайтын «Төрт көк аспан қорғаушысы» ескеркіші тұр. 
*Үшінші қабат қытай үлгісінде дзен-буддизм ғибадатханасы ретінде тұрғызылып, шатырына алтын феникс орнатылған. Сонымен қатар ғибадатхананың барлық қабырғасының екі жағына алтын жалатылған.
## Галерея



## Өзгерістер



## Дереккөздер

## Тағы қараңыз
* Әлемдік мұра
* Азиядағы Әлемдік мұра нысандары
* ЮНЕСКО Әлемдік мұра нысандарының тізімдері

Санат:Әлемдік мұра
Ральф Баер

**Ральф Баер**() – видео ойын өнеркәсібінде кеңінен танымал болған адам. Себебі ол ең алғашқы ойын консолы болған Magnavox Odyssey ойынын 1972 жылы жасаған.
 
## Өмірбаяны
Ральф 1922 жылы Германияның Родальбен қаласында дүниеге келген. Ал 11 жасында Германияның қатаң саясатынан қашып АҚШ-қа көшіп кетеді. Ральф Баер Нью-Йорк қаласында аптасына 20 доллар жалақыға жұмыс істей бастайды. Кейіннен электроникамен айналысып бірталай жетістіктерге де жетеді. 1940 жылы Ұлттық Радио Институтында «Радиотехниканың сервистік қызметі» мамандығы бойынша білім алып шығады.
1943 жылы әскерге шақырылып, АҚШ әскерінің Лондондағы штаб-пәтерінде барлаушы болып қызмет етеді. Соғыстан кейін Қорғаныс Министрі оған қосымша білім алуы үшін қаржы бөліп, Баер Чикаго Технология Институтында бакалавр дәрежесін иемденеді. Өмірінің келесі 15 жылын әр түрлі компанияларда жұмыс істеумен өткізеді. Ральф алғаш рет видео ойындармен 1966 жылы айналыса бастайды. Жаңа идеяның құрылымдық алгоритмін бірнеше айда жасап шығарады. Бұл алғашқы теледидарға қосыла алатын консолдың жобасы еді.)
1968 жылдың қаңтарында Баер видео ойындарға патент алады. Ал сол жылдың қазан айына келіп қарапайым футбол, баскетбол және пинг-понг ойнауға болатын функционалды ойын консолын шығарады. 1969 жылы қаңтарда Ральф Баер бірқатар компанияларға «Brown Box» деген атауға ие ойын консолының прототипін таныстырады.

Ресми келісім шартқа қол қойылғаннан кейін Magnavox компаниясы Magnavox Odyssey ойын приставкасын құрастырумен айналыса бастайды. Көп өтпей ойын консолдары 1972 жылы АҚШ дүкендерінде 99.95 АҚШ доллары көлемінде сатуға шығады. Ральфтің туындысы кейінгі үш жылда 330 мың дана сатылым деңгейіне жетіп, сәтті өнеркәсіп ретінде тарихта қалады..
Содан кейінгі жылдары да Ральф Баер өз патенті мен өнертабысы үшін сыйақы алып отырады. Сондай-ақ, видео ойындарды дамыту межесінде жұмыс істеуді өмірінің соңына дейін тоқтатпайды.
Ральф Баер босқа «видео ойындардың әкесі» атағын иемденген жоқ. Себебі оның арқасында Sony, Nintendo және Microsoft ойын консолдары шығып келеді. 2006 жылдың ақпанында Баер АҚШ президенті Джордж Буштың қолынан «Технологияда сіңірген еңбегі үшін» ұлттық медалін алды.
## Дереккөздер
Юн ДуДжун

**Юн Ду Джун** — Оңтүстік Кореялық әнші. Beast тобының басшысы.

Орта мектепте Ду Джун футболмен айналысқан және футболшы болуды армандаған, бірақ, MTV «Big Bang Documentary» бағдарламасы шыққаннан кейін, оның арманы өзгерді. Алғашқыда ата-анасы мен ұстаздары қарсы болған, бірақ Ду Джун оларды өзін саз мектебіне жіберуге көндіреді де, жақын арада кастингтерге өте бастайды. Кейін, JYP Entertainment  компаниясында  жаттығады да, 2AM және 2PM топтарының болашақ мүшелерімен Mnet телеарнасының «Hot Blood» бағдарламасына қатысады, бірақ өкінішке орай оны шығарып жібереді. Осыдан кейін Cube Entertainment компаниясына ауысады. Дуджун алғашқы рет AJ әншіcінің  «Wipe the Tears» атты бейнеклипіне, Чун Хёнмен рэппер ретінде түскен. Оған қоса, Ду Джун әрқашан актер болуды армандаған. Дебютына дейін, ол «High Kick Through the Roof» ситкомына кастингтен өткен және оған ситкомда ойнауға ұсынған, бірақ ол әншілік мансабына көңіл тоқтату үшін, рөлден бас тартады. Дебютынын 1 ай өткен соң,  Ду Джун MBC «Данби» бағдарламасына қатысып, әлемді шарлайды.  IU-мен 2 аптаға  MBC «Chin Chin Radio» радио-бағдарламасының уақытша жүргізушісі болды. Дон Унмен   «When The Door Closes» балладасын жазды. 2013  жылы, Hard to Love, How to Love альбомы шыққаннан кейін Ду Джун мен Чун Хён тыңдармандарына арнайы «I Am A Man» жазады.
## Актерлық мансабы
### Телесериалдары
* Let’s Eat / Давай поедим / Тамақтанайық
* IRIS 2 / Айрис 2
* A Thousand Kisses / Тысяча поцелуев / Мың сүйісу — cameo
* All My Love / А я денежки люблю / Ал мен ақша ұнатамын
* More Charming by the Day
* Marrying The Mafia 5 / Замужем за мафией 5 

### Шоулар
* Running Man / Бегущий человек / Жүгірген адам — (104, 162 эп.)
* Win Win / Вин Вин — қонақ ретінде
* Exciting Cube TV
* Qualifying Men — (369 эп.)
* SHIN PD Variety Show — қонақ ретінде
* Danbi
* Idol Maid
* Hot Blooded Men

## Дереккөздер
## Сілтемелер
•	https://twitter.com/BeeeestDJ

•	http://instagram.com/beeeestdjdjdj
Ён Чун Хён

**Ён Чун Хён** – оңтүстік кореялық әнші, актер, және әндердің авторы. BEAST тобының басты рэппері болып табылады. Туған кезіндегі есімі Ён Джэ Сун, бірақ отбасы жағдайларына байланысты, 6 сыныпта оны өзгерткен. Өз мансабын 2007 жылы Xing тобында бастаған. Бірақ, ол лейблымен келісімшарттың құлдық екенін біліп, топтан шығып кеткендіктен, лейблы сотқа шағымданды. Чун Хён сотта жеңіп, алғашқы стажерларын жинап жатқан Cube Entertainment лейблына қосылды. Дебютына дейін AJ әншісінің «Wipe the Tears» атты синглының жазылуна қатысқан.

Ата-анасы оның әншілік мансабына қарсы болғанына қарамастан, Чун Хён 2009 жылы Beast тобымен дебюттайды.

Чун Хён Hyuna әншісінің «Change» атты дебютты жеке альбомының жазылуына қатысқан. Сонымен қатар ол 4minute тобының «Who’s Next?» әнінің жазылуына қатысып, оның рэп бөлімін айтқан. G.NA әншісінің «I’ll Back Off So You Can Live Better» әнінің рэп бөлімін орындаған. 2010 жылы Ён Чун Хён Hyuna, Outsider, Verbal Jint, Ssangchu, Vasco және Zico сияқты әншілермен бірігіп «Faddy Robot Foundation» альбомын шығарды. Альбомның сатылымынан келген ақшаны олар қайырымдылыққа  берді.

Чун Хён Young Jee, Navi, Wheesung, Kim Wan Sun, ALi, Baek Jiyoung сияқты әншілерге әннің сөзін жазып, солардың рэп бөлімін орындаған. Соған қоса, ол, Hongki, Jonghun, Simon D-мен бірге M&D тобының «Close Your Mouth» бейнеклипіне түскен. Бейнекөрініс 2011 жылдың 22 маусымында шыққан.

2012 жылдың 3 ақпанында Чун Хённың «Living Without You» атты жеке әні шықты. Оның көмекшісі және әннің композиторы Ким Тэ Джу болды.

2012 жылдың 26 қарашасында Ё Собтың жеке дебютты альбомы «The First Collage» шығады, альбомның продюсері Чун Хён атанды және ол альбомның Caffeine атты басты әнінің рэп бөлімін орындаған.

Beast тобының Hard to Love, How to Love атты екінші альбамының барлық 8 әнінің сөзін Чун Хён мен Ким Тэ Джу жазып, аранжировка жасаған.

2013 жылдың қазан айында Чун Хён мен Ха Дон Кён Джэ Джунның «WWW: Who, When, Why!» атты алғашқы толық альбомының жазылуына қатысқан.

2013 жылдың 13 желтоқсанында Чун Хённың «Flower» атты дебютты мини-альбомы шықты. Бар әндерді  Чун Хён жазған.

2014 жылдың 26 наурызында Чун Хён мен  Ли Се Ён «I Only Respond To You» атты Ли Сын Хванның бейнеклипіне түкен.

2014 жылы Меган Ли әншісінің «8dayz» атты дебютты әнінің жазылуына қатысты. 11 маусым күні Пак Шин Хеның My Dear атты әні шықты. Әннің рэп бөлімін Чун Хён орындады.

## Жеке өмірі
Xing тобында болған кезде белгісіз қызбен кездескен. Бірге түскен суреттерін интернетке жіберген. Компаниясы мен топтың тыңдармандары олардың қатынасына қарсы болғандықтан, олар айырылысады. Осыдан кейін ол бірге түскен суреттері мен Cyworld сайтындағы блогын жояды. Кейін, ол блогын қайта ашады, бірақ бірге түскен суреттері онда болмайды.

2011 жылдың көктемінде KARA тобының әншісі Гу Хара мен Чун Хённың кездесетіні белгілі болды.  2013 жылдың наурыз айында олар айырылысады.

## Дереккөздер

## Сыртқы сілтемелер
* https://www.youtube.com/watch?v=dyO2h1mjVCM
* https://twitter.com/Joker891219
* http://instagram.com/bigbadboii

Санат:Оңтүстік Корея әншілері
Вагнер оқиғасы

[thumb|right|200px|[Фридрих Ницше]]
**«Вагер оқиғасы – бір музыканттың мәселесі»** (The Case of Wagner) —  Неміс ойшылы Фридрих Ницшенің 1888 жылы жазылы жазған кітабы. Бұл жыл Ницшенің есі ауысар алдындағы соңғы жылы, сондай-ақ оның шығармашылық шабыты тасыған жыл болды. Бұл шығармасында Ф.Ницше өзінің көне досы, немістің әйгілі композиторы Рихард Вагнерге аяусыз шабуыл жасады. Ол Вагнердің музыкалық шығармашылықта табысқа жеткеніне жоғары бағалады, дегенмен оның шығармалары нигилизмнің туындысы ретінде мәдениеттің кері кетуіне өкілдік етті, демек әлсіздікті нәсихаттайтын ездіктің символы деп сынады. Оған салыстырғанда Жорж Бизенің туындыларын, әсіресе әйгілі "Кармен" туындысын жоғары бағалады. Бұл кітап Ницшенің таңдаулы музыка бағалаушысы болғанын да көрсетеді және кітаптағы идеялар кейінгі ойшылдар мен музыкатанушылардың музыка мәніне бойлауы мен адамзаттың көркемөнерлік рөліне ой жүгіртуіне өзіндік ықпал етті.
## Дереккөздер

Санат:Философия
Санат:Кітаптар
Санат:Ницше шығармалары
Санат:Философиялық шығармалар
Жапониядағы ЮНЕСКО Әлемдік мұра нысандар тізімі

ЮНЕСКО Әлемдік мұра тізімінде Жапонияның 17 нысаны бар (2013 жылғы мәлімет бойынша). Бұл нысандар тізімге мәдени және табиғи талаптар бойынша іліккен. Бұдан басқа, 2011 жылғы жағдайына сәйкес Жапония территироиясындағы нысан Әлемдік мұра тізіміне 10 үміткер ретінде тіркелген.

## Тізім

## Әлемдік мұра тізіміне үміткер нысандар

## Дереккөздер

## Тағы қараңыз
* Әлемдік мұра
* Азиядағы Әлемдік мұра нысандары
* ЮНЕСКО Әлемдік мұра нысандарының тізімдері

## Сыртқы сілтемелер
* Жапониядағы ЮНЕСКО Әлемдік мұра нысандар тізімі 
* Жапониядағы ЮНЕСКО Әлемдік мұра нысандар каталогы 

Санат:Жапония
Санат:Әлемдік мұра нысандары тізімі
Мүсіннің көлеңкесі

[thumb|right|200px|[Фридрих Ницше]]
«**Мүсіннің көлеңкесі – балғамен қалай философия жасауға болады**» （Götzen-Dämmerung, oder Wie man mit dem Hammer philosophiert）(1888ж.) — Фридрих Ницшенің философтарды, мәдениет қайраткерлерін бағалаған, әсіресе соған дейін құрметтеліп келген әйгілі тұлғаларды түгелімен сынға алған кітабы. Кітап аты Рихард Вагнердің «Нибелунг жүзігі» делінетін туындысының 4 бөліміндегі «Құдайлар көлеңкесі» деген тақырыбынан алынған. Кітап ауқымды емес. Мұнда Ницше көптеген философтарды (Сократ, Платон, иммануил Кант және басқа да христиан философтарын) ащы сынға алады. Ол «Сократ мәселесі» деген бөлімінде ешкім де тіршіліктің құнын өлшей алмайды, тіршілік құнын өлшегісі келгендер тіршілікті қаралайтын, немесе тіршілікті тым әспеттейтін қорытынды шығарады деп есептеді. Оның ойынша Сократтан бастап (Сократ бас қылмыскер) батыс философиясы азғындады, олар диалектикалық сөз ойнатуды өздерін ақтаудың құралы етіп, ең арғы түпнұсқа бастаулар бұлдыратылды. Ф.Ницше сондай-ақ сол кездегі неміс мәдениетін де аяусыз сын найзасына ілді, француздың, ағылшынның, италияның мәдениет қайраткерлерін мазақтап өтті. Ницшенің ойынша, осынау азғындағандарға салыстырғанда біршама жарқынырақ тұлғалар деп Цезарьды, Наполеонді, Гетені, Достоевскийді, Фукидидті, және көне грек софистерін атауға болады. Бұлар жаңағыларға қарағанда саулыққа, адамдыққа, күштілікке өкілдік етеді. Бұл кітаптың соңында Ф.Ницше өзінің «адамзаттық құндылықты қайта саралап бағалау» жоспарын құрғанын, «Билеу Еркі» деген кітап жазбақшы екенін айтады, және көне Римдіктерді көне Гректерге қарағанда жоғары табысқа жетті деп есептейді.

## Дереккөздер

Санат:Философия
Санат:Кітаптар
Санат:Ницше шығармалары
Санат:Философиялық шығармалар
Афференттік синтез

***Афференттік синтез** - ( - әкелуші) - функциялық жүйе теориясында шешім қабылдау мақсатымен қоршаған орта және іске қосылатын стимул жөніндегі есте сақталған материалды, мотивацияны, ақпараттарды жинау. Бұл тұрғыда жад (ес) - эволюция процесінде және жеке бастық тәжірибе арқылы қалыптасқан иерархияның әр түрлі деңгейіндегі өзара байланысты функциялық жүйелердің жинағы, ал мотивация - организм қажеттіліктерінің нақты бір көрінісі ретінде түсіндіріледі. Афференттік синтез кезінде мотивацияның арқасында бір кездері осы қажеттілікті қанағаттандыруға әкеліп соқтырған барлық жүйелердің актуалдануы арта түседі. Орта жөніндегі ақпарат осы жағдайға талап етілетін нәтижелерге қол жеткізуге көмектеседі. Мотивация және жағдайдың ықпалымен таңдап алынған әлде бір оқиға-іске қосылатын стимул - жүйелердің бірі болған сәтте ақырғы шешім қабылданады. Жүйелердің иерархиялық ұйымы организмнің қоршаған ортамен бейімделгіштік арақатынасының эволюциялық және жеке тұлғалық қалыптасуы. Афференттік синтез мидың әлдебір жекелеген құрылымынан орын алмайды; ол мидың және организмнің бүкіл көлемін қамтитын морфологиялық (орталық және перифериялық, афференттік және эфференттік) құрылымдарға жататын әр түрлі нейрондардың өзара әрекеттесу процесі болып табылады.

## Дереккөздер
Әзіл-оспақ

**Әзіл-оспақ** - бір адамның екінші бір адамды ұялту, сөзге араластыру не тоқтату үшін айтылатын ұрымтал да астарлы, көңілді де күлкілі, логикасы мықты сөз тіркесі. Бұл болмысқа, әр түрлі құбылыстарға, нақты оқиғаға қатысты өзіндік көзқарасты білдірудің, оған баға берудің бір түрі. Бұл жәйт адам психологиясын, оның тапқырлығы мен шешендігіне, кез-келгеннің назарына түсе бермейтін жәй жағдайда елене бермейтін, түймедейден түйедейді көре алатын, "сөз тапқанға қолға жоқты" өзіне ұстаным еткен, біреуді сынап-мінеуге құмар (бірақ тәлкек етпейтін) адамдарға жарасып тұрады. Өмірдегі әр нәрсені іліп-шалып, шын ниетпен, көңілге ауыр тимейтін әдемі "әзіл-оспақ" ретінде жүзеге асып отырады. Дегенмен әзіл-қалжыңның уытты, кісіні шымшитын, Ахмет Байтұрсынов айтқандай аямай шағып алатын түрлері де болады, бірақ бұлардың қайсысы болмасын көңілге қаяу түсірмейтіндей болғаны абзал. Қалжыңның мұндай түрлері юмор деп аталады. Соңғысы, сезім-эмоцияның молдығын, тапқырлықты қажет етеді, ақыл-ойдың, білгірліктің жемісі әзіл-оспақтың қарапайым түрлері құрбы-құрдас, жезде мен балдыз, жеңге мен қайын, құда мен құдаша арасында айтыла береді. Сондай-ақ ол отбасы, ошақ қасы, той-томалақ секілді түрлі отырыстарда да орын алып жатады. Сайып келгенде әзіл-оспақ негізінен сөз қағысьыруды әдетке айналдырған адамдар арасында өріс алып отырады. Бірақ дана халқымыз жас ұрпаққа "Әзілің жарасса атаңмен ойна" деп әзіл-оспақты кек тұтпай, әркез қолдап отырған.

## Дереккөздер


Санат:Әзіл-сықақ
Қожамберді (өзен)

**Қожамберді**, *Күшім*, *Борлы*, *Қосқалдақ* - Басқан алабындағы өзен.

## Географиялық орны
Жетісу облысы Ақсу ауданы жерімен ағады. Ұзындығы 52 км, су жиналатын алабы 234 км2.

## Бастауы
Бірлік ауылының шығысында Басқан өзенінің сол жағалаулық арнасынан алып, Атымтайшағыл құмының оңтүстігіндегі шағын көлге құяды.

## Гидрологиясы
Арнасы толығымен дерлік Ақсу және Басқан өзендері аралығындағы жазықпен ағады. Жоғарғы ағысында жағалауы жарқабақты, орта және төменгі ағысында жайпақ. Өзен арнасында жыл бойы су болады. Көктем айларында жоғарғы бөлігінде суы тасиды. Кеңқарын және Құдайберген қыстаулары аралығында батпақты алқап түзілген. Алабының басым бөлігі шабындыққа және мал жайылымына пайдаланылады. Су деңгейі Басқан өзеніне тікелей байланысты. Қар, мұздық және жауын-шашын суларымен толығады.

## Дереккөздер

Санат:Ақсу ауданы өзендері
Санат:Балқаш су алабы
Қойтас жотасы

**Қойтас жотасы** – Жетісу Алатауының батысында, Жаманкөл жотасының оңтүстігіндегі жота.

## Географиялық орны
Жетісу облысы Ескелді ауданы Қаратал ауылының шығысында 25 км жерде орналасқан. Абсолюттік биіктігі 3386 м.

## Сипаты
Шығыстан батысқа қарай ендік бағытта 22 км-ге созылған, енді жері 7 км-ге жуық. Батыс бөлігі тік шатқалды, шығысқа қарай төмендеп өзен аңғарына ұласады. Түпкі тау жыныстары жер бетіне шығып жатыр. Таудың қара және қоңыр топырағында далалық және астық тұқымдас өсімдіктермен бірге субальпілік шалғын, сирек орман өседі.

## Дереккөздер

Санат:Жетісу Алатауы
Санат:Ескелді ауданы таулары
Солтүстік Америка өзендері

Солтүстік  Америка құрлығын жүздеген өзендер мен өзен салалары бөліп жатыр. Солтүстік Америкада ішкі су жолдары өте жақсы  дамыған. 
Бұл құрлықтың басты өзендері: Арканзас, Бразос, Черчил, Колорадо, Колумбия, Фразер, Маккензи, Миссисипи, Миссури, Огайо, Қызыл өзен, Әулие Джон,  Рио Гранд, Әулие Лоренс және Юкон өзендері.
Миссисипи - Солтүстік Американың, әсіресе оның АҚШ - та орналасқан бөлігінің басты өзені. Оның ұзындығы 3765 шақырым. Миссисипи  - АҚШ - тағы  су көлігінің маңызды күре жолы. Миссисипиді оның негізгі екі саласы  - Миссури мен Огойомен қосқанда, әлемдегі үшінші үлкен өзен жүйесіне айналады. 
Канаданың ең ұзын өзені Маккензи - Солтүстік  Америкадағы екінші ұзын өзен. 
Миссури Жартасты таулардағы оңтүстік Монтанадан бастау алып, алдымен солтүстікке қарай ағады да, сосын оңтүстік - шығысқа қарай бұрылып, Миссисипи өзеніне қосылады. Ол - Солтүстік Америкадағы екінші ұзын өзен. 

Миссури - АҚШ - тың ең ұзын өзені. Ол Солтүстік Америка құрлығының алтыдан бір бөлігін суландырады. Миссури мен Миссисипи қосылғанда, әлемдегі төртінші ұзын өзен жүйесіне айналады. 

## Қызықты деректер
Солтүстік Аризонадағы Үлкен шатқал Колорадо өзенінде орналасқан. 
АҚШ - тағы Висконсин өзені 12600 сала мен жылғаға тармақталып, 71858 шақырымға  жуық жерден иреңделіп өтеді. 
Географиялық атаулар ақпараттық жүйесінің дерегі бойынша, Мононгахела өзенінің 26 тарихи атауы бар екен.
Маккензи - бір орында қалқып тұратын қайықтар өзені. Түбі жалпақ, биік тұмсықты мұндай қайықтар әлемнің ағысы қатты өзендерінде балық аулау үшін қолданылады.
## Дереккөз
"Географиялық аймақтар"  танымдық энциклопедия, "Аруна" баспасы.

Санат:Солтүстік Америка өзендері
Қойсары (тау, Айыртау таулары)

**Қойсары тауы** – Айыртау тауларының солтүстік-батысындағы тау. Абсолюттік биіктігі 771 м.

## Географиялық орны
Шығыс Қазақстан облысы Ұлан ауданы Каменка ауылының солтүстік-батысында 2 км жерде орналасқан. Батыстан шығысқа қарай ендік бағытта 6-7 км-ге созылып жатыр, енді жері 2-3 км-ге созылған.

## Геологиялық құрылымы және сипаты
Девон кезеңінің орта жоғарғы бөлімдерінің жыныстарынан түзілген. Оңтүстік беткейі тік жартасты келген, солтүстігі көлбеу, онда қалың бұта шоғырлары өскен. Бөктерінен Қызылсу, Қанай (Дресвянка) өзендерінің салалары бастау алады. 

## Өсімдігі
Таудың қызғылт қоңыр топырағында дала өсімдіктері өседі.

## Дереккөздер

Санат:Ұлан ауданы таулары
Қонысбай (тау)

**Қонысбай** – Жақсы Тағылы тауларының оңтүстігіндегі тау.  

## Географиялық орны
Қарағанды облысы Шет ауданы Жұмыскер ауылының солтүстік-батысында 20 км жерде орналасқан.

## Жер бедері
Абсолюттік биіктігі 1033 м. Солтүстік-шығыстан оңтүстік-батысқа қарай 5 км-ге созылған, енді жері 2 км. Беткейлері сай-жыралармен тілімделген. Етегіндегі тік жартастардың биіктігі 7 м-ге жетеді. Оңтүстік беткейінен Айса өзені бастау алады.

## Геологиялық құрылымы
Девон мен тас көмірдің альбитофир, порфирит жыныстарынан түзілген. 

## Өсімдігі
Қиыршықтасты қызғылт топырағында қараған, тобылығы аралас бетегелі-бозды дала өсімдіктері өседі. Баурайы мал жайылымына қолайлы.

## Дереккөздер

Санат:Шет ауданы таулары